**Bursa Hungarica Ösztöndíj rendszer**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása.

A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) kormányrendelet és a nemzeti felsőoktatásról szóló 2011. évi CCIV. törvény valamint a Bursa Hungarica Felsőoktatási Önkormányzati Ösztöndíj támogatásról szóló Siófok Város Önkormányzata Képviselő-testületének 28/2017. (IX.29.) önkormányzati rendelete szolgál.

**Hatáskör gyakorlója**: Az ösztöndíjpályázattal kapcsolatos adatbázis-kezelői, koordinációs, a települési ösztöndíjjal kapcsolatos pénzkezelési feladatokat az Nemzeti Kulturális Támogatáskezelő végzi, míg az elbírálási feladatokat az ösztöndíjpályázathoz csatlakozó települési önkormányzatok látják el.

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport  
8600 Siófok, Fő tér 1.

**Ügyintézők:**

Bujtor Krisztina

Kaszáné Bodó Viktória

**Ügyfélfogadási idő**:

hétfő: 8.00-12.00 h-ig, 13.00-16.00 h-ig  
szerda: 8.00-12.00 h-ig, 13.00-16.00 h-ig  
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal  
Hatósági Osztály Igazgatási Csoport

Ügyfélszolgálati Iroda  
8600 Siófok, Fő tér 1. fsz. 2. szoba

Ügyfélhívó kód: Ösztöndíjak

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A pályázat benyújtásának módja:**

Az EPER Bursa rendszerben a pályázók a regisztrációt követően maguk rögzítik adataikat, majd a véglegesített és onnan kinyomtatott pályázati űrlapot és annak kötelezően csatolandó igazolásaival és nyilatkozataival együtt nyújtják be a települési önkormányzathoz.

**A pályázat elbírálásának határideje**: a beérkezett pályázatokat az illetékes települési önkormányzat bírálja el a pályázati kiírásban foglaltak szerint

**Eljárási illeték**: az eljárás illetékmentes

Az aktuális időszakra vonatkozó pályázati felhívás a [www.emet.gov.hu](http://www.emet.gov.hu) és a www.siofok.hu honlapon érhető el a közzétételt követően.